**Προκήρυξη Προγράμματος «Διαδικτυακές Υπηρεσίες και Εργαλεία»**

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΔΟΜΗ ΔΙΑ ΒΙΟΥ ΜΑΘΗΣΗΣ

**Προκήρυξη Προγράμματος**

**«Διαδικτυακές Υπηρεσίες και Εργαλεία»**

Στο πλαίσιο της Δομής Δια Βίου Μάθησης του Α.Π.Θ. θα υλοποιηθεί κατά το ακαδημαϊκό έτος 2014-2015 Πρόγραμμα Επιμόρφωσης με τίτλο «Διαδικτυακές Υπηρεσίες και Εργαλεία».

Το πρόγραμμα υλοποιεί το Εργαστήριο Εφαρμογών Πληροφορικής στα ΜΜΕ και Εργαστήριο Ηλεκτρονικών ΜΜΕ του Τμήματος Δημοσιογραφίας και ΜΜΕ.

Σκοπός του προγράμματος είναι η επιμόρφωση των συμμετεχόντων σε θέματα διαδικτυακών εφαρμογών και εργαλείων. Οι συμμετέχοντες θα διδαχθούν βασικά θεωρητικά θέματα αλλά και εργαστηριακές δεξιότητες, ώστε να είναι σε θέση να αναζητούν πληροφορίες στο διαδίκτυο, να δημοσιεύουν περιεχόμενο στο διαδίκτυο (κείμενο και πολυμεσικό υλικό) αλλά και να εργάζονται συνεργατικά μέσω του διαδικτύου.

Το συγκεκριμένο πρόγραμμα απευθύνεται σε εργαζομένους αλλά και ανέργους του τομέα των ΜΜΕ (δημοσιογράφους, τεχνικούς, κ.λπ.), σε εκπαιδευτικούς όλων των βαθμίδων, αλλά και σε όποιον άλλο ενδιαφέρεται να το παρακολουθήσει.

Το πρόγραμμα, συνολικής διάρκειας 36 διδακτικών ωρών, περιλαμβάνει τις εξής θεματικές ενότητες: Εισαγωγή στο Διαδίκτυο και τις υπηρεσίες του, HTML, Kompozer, Expression Web, Blogs -  Wiki – RSS, CMS, Wordpress, Google docs.

Μετά την επιτυχή ολοκλήρωση του κύκλου των μαθημάτων του προγράμματος, θα χορηγηθούν στους συμμετέχοντες:

(α) Βεβαίωση συμμετοχής

(β) Πιστοποιητικό επιμόρφωσης

Αιτήσεις γίνονται δεκτές από 01/09/2014 έως 21/09/2014 και **μόνον ηλεκτρονικά**.

Την αίτηση θα τη βρείτε [**εδώ**](http://diaviou.auth.gr/application_form_veglis_web_services).

Η αίτηση θα πρέπει να συνοδεύεται από τα ακόλουθα δικαιολογητικά σε ένα αρχείο zip:

1. Σύντομο βιογραφικό σημείωμα στην ελληνική γλώσσα

2. Τίτλοι Σπουδών

3. Βεβαίωση εργοδότη στην οποία να αποδεικνύεται η απασχόληση του υποψηφίου σε σχετικό τομέα (εάν υπάρχει)

Το σεμινάριο θα γίνεται κάθε Τρίτη και Πέμπτη και ώρες 11.30-14.00.

Το κόστος συμμετοχής σε αυτό το αυτοχρηματοδοτούμενο Πρόγραμμα Επιμόρφωσης ανέρχεται στο ποσό των 150 ευρώ (πληρωτέο σε μια δόση έως και την Πέμπτη 25 Σεπτεμβρίου 2014). Η έναρξη του προγράμματος προσδιορίζεται την Τρίτη 30 Σεπτεμβρίου 2014.

Για περισσότερες πληροφορίες οι ενδιαφερόμενοι μπορούν να επισκέπτονται την ιστοσελίδα του προγράμματος [media-learn.web.auth.gr](http://media-learn.web.auth.gr/) ή να επικοινωνούν με τη γραμματεία αυτού στην ηλεκτρονική διεύθυνση media-learn@jour.auth.gr και στο τηλέφωνο 2310992065 κάθε Δευτέρα, Τετάρτη και Παρασκευή (10:00-13:00).

Ο Πρόεδρος της Επιτροπής                                            Ο Επιστημονικά Υπεύθυνος

Δια Βίου Μάθησης                                                              του Προγράμματος

Στ. Ανδρέου, Καθηγητής                                                      Α. Βέγλης, Καθηγητής